gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4116, del 29-10-2001 (2001/10402)

Informació pública del projecte de Pla General Transitori del municipi de Quart de Poblet.
------------------------------------------------------------------------------------------

### Dades del document

Número de DOGV
:   4116

Data del DOGV
:   29-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10113


Data del document
:   22-10-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Quart de Poblet
    * pla d'urbanisme

Informació pública del projecte de Pla General Transitori del municipi de Quart de Poblet. [2001/X10304]
  
El president de la Comissió Territorial d'Urbanisme de València, amb data 18 d'octubre de 2001, ha resolt:
  
Primer
  
Sotmetre a informació pública el Projecte de Pla General Transitori del Municipi de Quart de Poblet, d'acord amb allò que estableix l'article 158.2 del Reglament de Planejament de la Comunitat Valenciana, aprovat pel Decret 201/1998, de 15 de desembre. I la tramitació del qual ha sigut declarada d'especial urgència per Acord del Govern Valencià de 10 de juliol de 2001.
  
El període d'informació publica serà de 20 dies hàbils, comptadors des de l'endemà de l'última publicació de l'anunci en el Diari Oficial de la Generalitat Valenciana o en un diari no oficial del localitat de Quart de Poblet (València). Durant el citat termini qualsevol persona podrà presentar al·legacions i suggeriments davant de l'Ajuntament o en Comissió Territorial d'Urbanisme de València. El projecte degudament diligenciat es trobarà depositat per a la seua consulta pública en els locals de les administracions que a continuació s'assenyalen durant l'horari d'oficines:
  
- Ajuntament de Quart de Poblet. Plaça del País Valencià, núm. 1.
  
- Comissió Territorial d'Urbanisme de València. Carrer de Gregorio Gea, núm. 27, de València. Edifici Prop I.
  
Segon
  
Sol·licitar els informes dels distintes departaments i òrgans competents de les administracions exigits per la seua legislació reguladora de les seues respectives competències, i se'ls indica la declaració d'urgència acordada per a la seua emissió, llevat que conste en l'expedient que ja s'hagueren aconseguit acords interadministratius previs. En especial, demanar el preceptiu informe de les conselleries competents en matèria d'educació i sanitat.
  
Tercer
  
Sotmetre el projecte a dictamen dels municipis confrontants a Quart de Poblet i a l'Ajuntament de Quart de Poblet com a municipi afectat, i se'ls indica la declaració d'urgència acordada per a la seua emissió.
  
Quart
  
Ordenar la publicació immediata de la part resolutiva de la present convocatòria d'informació pública, mitjançant la corresponent inserció d'anuncis en el Diari Oficial de la Generalitat Valenciana i en un diari no oficial d'àmplia difusió en la localitat de Quart de Poblet.
Diari Oficial de la Generalitat Valenciana


Sumari del DOGV 4154, del 24-12-2001 (2001/12749)

Informació pública que fa referència a la formació de borsa de treball d'agent d'ocupació i desenrotllament local.
------------------------------------------------------------------------------------------------------------------

### Dades del document

Número de DOGV
:   4154

Data del DOGV
:   24-12-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/12143


Data del document
:   11-12-2001

Organisme emissor
:   Ajuntament de Sollana

Tipus de document
:   Convocatòria

Descriptors 

:   * Sollana
    * concurs administratiu
    * desenvolupament rural
    * administració local
    * treball temporal

Informació pública que fa referència a la formació de borsa de treball d'agent d'ocupació i desenrotllament local. [2001/Q12249]
  
D'acord amb les instruccions de la Conselleria d'Economia, Hisenda i Ocupació de la Generalitat Valenciana, que finança el servici, es va convocar borsa de treball per a la contractació d'agent d'ocupació i desenrotllament local, d'acord amb la subvenció concedida pel Servef, segons expedient EMSA01/2001/71/46, que va ser feta pública per mitjà d'anunci inserit en el Diari Oficial de la Generalitat Valenciana número 4.085, de 13 de setembre de 2001.
  
Efectuada la selecció, segons les bases de la convocatòria, ha sigut contractada amb caràcter laboral, per la modalitat preestablida, l'aspirant Monserrat Capella Alemany, d'acord amb la proposta formulada per la comissió mixta constituïda a l'efecte.
  
Contra l'acord de la Comissió de Govern, en sessió de 5 de desembre de 2001, les persones interessades podran interposar recurs contenciós administratiu davant del jutjat de València, que correspon al citat orde jurisdiccional, en el termini de dos mesos, a comptar des de la inserció del present anunci, o amb caràcter previ recurs potestatiu de reposició, en el termini d'un mes, davant de la pròpia Comissió de Govern d'este ajuntament, i això sense perjuí que utilitzen els mitjans d'impugnació que estime per convenients.
Diari Oficial de la Generalitat Valenciana


Sumari del DOGV 3983, del 20-04-2001 (2001/3531)

Informació pública de la suspensió cautelar de l'atorgament de llicències per a la instal·lació i/o modificació d'antenes de telefonia mòbil en sòl urbà i urbanitzable.
------------------------------------------------------------------------------------------------------------------------------------------------------------------------

### Dades del document

Número de DOGV
:   3983

Data del DOGV
:   20-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3531


Organisme emissor
:   Ajuntament de Turís

Tipus de document
:   Anunci

Informació pública de la suspensió cautelar de l'atorgament de llicències per a la instal·lació i/o modificació d'antenes de telefonia mòbil en sòl urbà i urbanitzable. [2001/A3531]
  
L'Ajuntament de Turís, en la sessió del dia 5 d'abril de 2001, ha acordat la suspensió cautelar de l'atorgament de llicències per a la instal·lació i/o modificació d'antenes de telefonia mòbil en sòl urbà i urbanitzable, a fi de facilitar l'estudi de l'ordenança que regule la matèria en tots aquells aspectes amb incidència urbanística.
  
Contra l'acte administratiu transcrit, que és definitiu en via administrativa, podrà interposar-se:
  
a) Amb caràcter potestatiu, un recurs de reposició davant del mateix òrgan que ha dictat l'acte objecte de recurs, en el termini d'un mes, comptador des de l'endemà de la publicació d'aquest anunci en el Diari Oficial de la Generalitat Valenciana. Si transcorre un mes des de l'endemà de la interposició del recurs de reposició sense que aquest es resolga, podrà entendre's desestimat i interposar-se un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'aquest anunci en el Diari Oficial de la Generalitat Valenciana.
  
Tot això sense perjudici que es puga exercir qualsevol altre recurs que s'estime oportú.
  
Cosa que es publica als efectes establits en l'article 57.a i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3988, del 27-04-2001 (2001/3615)

Informació pública de la convocatòria per a l'accés per promoció interna a tres places del cos de policia local de Benimodo.
----------------------------------------------------------------------------------------------------------------------------

### Dades del document

Número de DOGV
:   3988

Data del DOGV
:   27-04-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3615


Data del document
:   10-04-2001

Organisme emissor
:   Ajuntament de Benimodo

Tipus de document
:   Convocatòria

Descriptors 

:   * Benimodo
    * administració local
    * policia
    * concurs administratiu

Informació pública de la convocatòria per a l'accés per promoció interna a tres places del cos de policia local de Benimodo. [2001/A3615]
  
En el Butlletí Oficial de la Província número 83, de data 7 d'abril de 2001, es publiquen les bases per a l'accés al cos de policia local de Benimodo de tres places per promoció interna.
  
El termini de presentació d'instàncies serà de 30 dies hàbils a partir de la publicació d'aquest anunci en el Diari Oficial de la Generalitat Valenciana.
  
El que es fa públic als efectes oportuns.
Diari Oficial de la Generalitat Valenciana


Sumari del DOGV 4132, del 21-11-2001 (2001/10722)

Notificació a Informática Jordà, SL. Expedient número 119/00A.
--------------------------------------------------------------

### Dades del document

Número de DOGV
:   4132

Data del DOGV
:   21-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/10292


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a Informática Jordà, SL. Expedient número 119/00A. [2001/A10809]
  
S'ignora el lloc de notificació d'Informática Jordà, SL, l'últim domicili conegut del qual era carrer de Francisco Montero Pérez, 71, d'Alacant, i en virtut del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999 de 13 de gener, per mitjà d'aquest anunci, se li notifica la resolució dictada pel director d'aquesta Direcció Territorial, que més endavant es detalla, relativa al sobreseïment de l'expedient de sanció número 119/00A.
  
Expedient número 119/00A. Resolució per la qual s'acorda la caducitat de l l'expedient de sanció mencionat.
  
Es comunica, així mateix, a l'interessat, que la resolució esmentada no esgota la via administrativa, i contra aquesta pot interposar un recurs d'alçada davant la secretària general de la Conselleria d'Economia, Hisenda i Ocupació en el termini d'un mes comptat a partir de l'endemà de la publicació del present edicte
Diari Oficial de la Generalitat Valenciana


Sumari del DOGV 3971, del 02-04-2001 (2001/2700)

Informació pública del projecte d'urbanització dels terrenys integrats dins de la unitat d'actuació número 12 i vials adjacents.
--------------------------------------------------------------------------------------------------------------------------------

### Dades del document

Número de DOGV
:   3971

Data del DOGV
:   02-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2700


Organisme emissor
:   Ajuntament d'Algemesí

Tipus de document
:   Anunci

Informació pública del projecte d'urbanització dels terrenys integrats dins de la unitat d'actuació número 12 i vials adjacents. [2001/Q2700]
  
Mitjançant la Resolució de l'Alcaldia Presidència, de 12 de març de 2001, s'ha acordat sotmetre a informació pública, pel termini de 20 dies hàbils, el projecte d'urbanització dels terrenys integrats dins de la unitat d'actuació número 12 i vials adjacents (prolongació del carrer del Rei En Jaume, de Domènec Gamieta, de Pascual Ferrer, en projecte i de la plaça de l'1 de Maig).
  
Durant aquest termini, el projecte estarà exposat al públic al Departament d'Urbanisme de l'ajuntament, en horari d'oficina, i s'hi poden formular les al·legacions que s'estimen oportunes.
Diari Oficial de la Generalitat Valenciana


Sumari del DOGV 4085, del 13-09-2001 (2001/8922)

Ressenya de la Resolució del conseller d'Obres Públiques, Urbanisme i Transports, de 28 de juny de 2001, per la qual s'aprova definitivament el projecte d'homologació i pla parcial del sector Gaidó industrial del sòl urbanitzable no programat del Pla General d'Ordenació Urbana de Cabanes.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4085

Data del DOGV
:   13-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8922


Data del document
:   07-09-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Cabanes
    * pla d'urbanisme

Ressenya de la Resolució del conseller d'Obres Públiques, Urbanisme i Transports, de 28 de juny de 2001, per la qual s'aprova definitivament el projecte d'homologació i pla parcial del sector Gaidó industrial del sòl urbanitzable no programat del Pla General d'Ordenació Urbana de Cabanes. [2001/A8922]
  
D'acord amb l'article 59.4.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica una ressenya de la Resolució del conseller d'Obres Públiques, Urbanisme i Transports, de 28 de juny de 2001, la qual s'ha publicat juntament amb les normes urbanístiques aprovades en el Butlletí Oficial de la Província de Castelló número 92, de 2 d'agost de 2001.
Diari Oficial de la Generalitat Valenciana


Sumari del DOGV 4069, del 22-08-2001 (2001/8406)

Correcció d'errades de la informació pública del programa d'actuació integrada i projecte d'urbanització del sector 25, unitat 4.
---------------------------------------------------------------------------------------------------------------------------------

### Dades del document

Número de DOGV
:   4069

Data del DOGV
:   22-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8406


Organisme emissor
:   Ajuntament de Torrevieja

Tipus de document
:   Correcció d'errades

Correcció d'errades de la informació pública del programa d'actuació integrada i projecte d'urbanització del sector 25, unitat 4. [2001/8406]
  
En el Diari Oficial de la Generalitat Valenciana número 4060, de 8 d'agost de 2001, pàgina 17697, es publica la informació pública del programa d'actuació integrada i projecte d'urbanització del sector 25, unitat 4, on s'ha observat una errada en elsumari, que es corregeix a continuació.
  
On diu: « projecte d'urbanització del sector 24, unitat 4».
Diari Oficial de la Generalitat Valenciana


Sumari del DOGV 3910, del 04-01-2001 (2000/10383)

RESOLUCIÓ de 24 de novembre de 2000, de la Universitat de València, per la qual nomena, en virtut de concurs, Montserrat Agís Dasilva catedràtica d'escola universitària de l'àrea de coneixement Dret del Treball i de la Seguretat Social.
--------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3910

Data del DOGV
:   04-01-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/10629


Organisme emissor
:   Universitat de València

Tipus de document
:   Resolució

RESOLUCIÓ de 24 de novembre de 2000, de la Universitat de València, per la qual nomena, en virtut de concurs, Montserrat Agís Dasilva catedràtica d'escola universitària de l'àrea de coneixement Dret del Treball i de la Seguretat Social. [2000/Q10022]
  
D'acord amb la proposta formulada per la comissió constituïda per jutjar el concurs convocat per la Resolució de 12 de gener de 2000, de la Universitat de València (BOE de 4 de febrer de 2000), per a la provisió de la plaça de Catedràtic d'escola universitària (concurs número 102/2000), i tenint en compte que el concursant proposat compleix els requisits establits a l'apartat 2 de l'article 5 del Reial Decret 1.888/1984, de 26 de setembre, aquest Rectorat, fent ús de les atribucions que li confereix l'article 42 de la Llei 11/1983, de 25 d'agost, de Reforma Universitària, i altres disposicions que la despleguen, resol:
  
Nomenar Montserrat Agís Dasilva catedràtica d'escola universitària de l'àrea de coneixement de Dret del Treball i de la Seguretat Social, adscrita al Departament de Dret del Treball i de la Seguretat Social.
  
València, 24 de novembre de 2000.- El rector: Pedro Ruiz Torres.
Diari Oficial de la Generalitat Valenciana


Sumari del DOGV 4101, del 05-10-2001 (2001/9341)

Informació pública de l'aprovació definitiva del projecte d'urbanització del sector industrial I.
-------------------------------------------------------------------------------------------------

### Dades del document

Número de DOGV
:   4101

Data del DOGV
:   05-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9341


Organisme emissor
:   Ajuntament de Montroi

Tipus de document
:   Anunci

Informació pública de l'aprovació definitiva del projecte d'urbanització del sector industrial I. [2001/F9341]
  
Per Resolució de l'Alcaldia número 192/2001, del dia de la data, s'adopta l'acord d'aprovació definitiva del projecte d'urbanització del sector industrial I, conforme al document presentat i reformat per l'agent urbanitzador, Gralca Urbana, SL.
  
Cosa que es fa pública als efectes del que s'estableix en l'article 47.8 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i l'article 136.2 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
Diari Oficial de la Generalitat Valenciana


Sumari del DOGV 3980, del 17-04-2001 (2001/3483)

Concurs número 2001/04. Subministrament i instal·lació d'un sistema digital mpeg-2 dvb en jerarquia 34 mbps amb destinació a la xarxa de contribució i distribució de les corresponsalies de Televisió Autonòmica Valenciana, SA (TVV).
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3980

Data del DOGV
:   17-04-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/3483


Data del document
:   09-04-2001

Organisme emissor
:   Television Autonomica Valenciana, SA

Tipus de document
:   Concurs

Descriptors 

:   * contracte de subministraments
    * contracte de serveis

Concurs número 2001/04. Subministrament i instal·lació d'un sistema digital mpeg-2 dvb en jerarquia 34 mbps amb destinació a la xarxa de contribució i distribució de les corresponsalies de Televisió Autonòmica Valenciana, SA (TVV). [2001/M3483]
  
1. Entitat adjudicadora
  
a) Organisme: Televisió Autonòmica Valenciana, SA.
  
b) Dependència que tramita l'expedient: Unitat de Compres RTVV.
  
c) Número d'expedient: 2001/04.
  
2. Objecte del contracte
  
a) Descripció de l'objecte: subministrament i instal·lació d' un sistema digital mpeg-2 dvb en jerarquia 34 mbps amb destinació a la xarxa de contribució i distribució de les corresponsalies de Televisió Autonòmica Valenciana, SA (TVV), referència 2001/04.
  
d) Lloc d'execució: els establits al plec de condicions tècniques.
  
e) Termini d'execució: tres mesos.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació: 721.214,53 euros, equivalent a 295.839.601 de pessetes, IVA inclòs a la baixa.
  
5. Garanties, fiança provisional: no.
  
6. Obtenció de documentació i informació, plec de condicions aprovat
  
a) Entitat: Televisió Autonòmica Valenciana, SA.
  
b) Domicili: PG Accés Ademús s/n
  
c) Codi postal i localitat: 46448 Burjassot (València).
  
d) Telèfon: 96/ 318 30 00.
  
e) Telefax: 96/ 318 49 01-565 30 01.
  
f) La data límit d'obtenció de documents i informació: plec disponible des de l'endemà de la publicació del present anunci fins a la data de finalització d'ofertes, en la recepció de RTVV, de 09.00 a 15.00 hores.
  
8. Presentació de les ofertes, vegeu plec.
  
a) Data límit de presentació: 14.05.2001, fins a les 14.00 hores.
  
c) Lloc de presentació: Registre d'Entrada de RTVV, adreça més amunt indicada.
  
d) Termini durant el qual el licitador estarà obligat a mantindre la seua oferta (concurs): tres mesos
  
9. Obertura de les ofertes, acte públic en l'adreça més amunt indicada
  
d) Data: 17.05.2001.
  
e) Hora: 12.30
  
11. Despeses d'anuncis
  
A càrrec de l'adjudicatari.
Diari Oficial de la Generalitat Valenciana


Sumari del DOGV 4068, del 21-08-2001 (2001/6979)

Notificació de l'acord d'iniciació dels expedients sancionadors 040400/3373-2 a 040401/1676.
--------------------------------------------------------------------------------------------

### Dades del document

Número de DOGV
:   4068

Data del DOGV
:   21-08-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/6979


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de l'acord d'iniciació dels expedients sancionadors 040400/3373-2 a 040401/1676. [2001/X6979]
  
De conformitat amb el que estableixen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre de 1992), es fa pública la notificació de l'acord d'iniciació dels expedients sancionadors que s'indiquen, instruïts pel Servei Territorial de Transports a les persones o entitats denunciades que a continuació s'indiquen, ja que s'ha intentat la notificació en l'últim domicili conegut, però aquesta no s'ha pogut realitzar.
  
Els corresponents expedients es troben en el Servei Territorial de Transports, davant del qual tenen el dret d'al·legar per escrit el que en defensa seu consideren convenient, amb la presentació de les proves que consideren oportunes, dins del termini de quinze dies hàbils, comptadors des de l'endemà de la publicació del present en el Diari Oficial de la Generalitat Valenciana.
  
Transcorregut aquest termini sense que s'haja fet ús del dret per a formular al·legacions i/o presentar proves, es dictaran les oportunes resolucions.
Diari Oficial de la Generalitat Valenciana


Sumari del DOGV 4128, del 15-11-2001 (2001/10127)

Informació pública de l'aprovació definitiva de l'estudi de detall de l'illa delimitada pels carrers Doctor Barraquer, Verger, Verge de la Soledat i Palmera.
-------------------------------------------------------------------------------------------------------------------------------------------------------------

### Dades del document

Número de DOGV
:   4128

Data del DOGV
:   15-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10996


Organisme emissor
:   Ajuntament d'Ondara

Tipus de document
:   Anunci

Informació pública de l'aprovació definitiva de l'estudi de detall de l'illa delimitada pels carrers Doctor Barraquer, Verger, Verge de la Soledat i Palmera. [2001/F10802]
  
Per acord del Ple de l'Ajuntament d'Ondara de data 25 d'octubre de 2001, s'aprova definitivament l'estudi de detall de l'illa delimitada pels carrers del Doctor Barraquer, del Verger, de la Verge de la Soledat i de la Palmera, promogut per Residencia BTB, SL, redactat per l'arquitecte Francisco Arquero Saiz, Arquero-Pedro Arquitectos, SL.
  
Cosa que es fa pública perquè se'n prenga coneixement general, de conformitat amb el que s'estableix en l'article 46 de la Llei Reguladora de l'Activitat Urbanística.